CELEX: 32007D0310
Language: da
Date: 2007-04-27 00:00:00
Title: 2007/310/EF: Kommissionens beslutning af 27. april 2007 om EF-tilskud til aktioner af hastende karakter til bekæmpelse af aviær influenza i Danmark i 2006 (meddelt under nummer K(2007) 1820)

5.5.2007   
            
            
               DA
            
            
               Den Europæiske Unions Tidende
            
            
               L 117/29
            
         
      KOMMISSIONENS BESLUTNING
   
   af 27. april 2007
   om EF-tilskud til aktioner af hastende karakter til bekæmpelse af aviær influenza i Danmark i 2006
   (meddelt under nummer K(2007) 1820)
   (Kun den danske udgave er autentisk)
   (2007/310/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 3a, stk. 1, og
   ud fra følgende betragtninger:
   
               (1)
            
            
               Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Beslutning 90/424/EØF, som ændret ved beslutning 2006/53/EF (2), indeholder bestemmelser om EF-tilskud til medlemsstaterne til dækning af visse udgifter i forbindelse med foranstaltninger til udryddelse af aviær influenza.
            
         
               (2)
            
            
               Der var udbrud af aviær influenza i Danmark i 2006. Sygdommens forekomst udgør en alvorlig fare for Fællesskabets husdyrbestand. Danmark traf i medfør af artikel 3a, stk. 2, i beslutning 90/424/EØF foranstaltninger til bekæmpelse af udbruddene.
            
         
               (3)
            
            
               Det er en forudsætning for udbetaling af EF-tilskuddet, at de planlagte foranstaltninger reelt er blevet gennemført, og at de kompetente myndigheder har givet Kommissionen alle de nødvendige oplysninger inden for de fastsatte tidsfrister.
            
         
               (4)
            
            
               Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3) omfatter ikke længere aviær influenza som en konsekvens af ændringerne af beslutning 90/424/EØF ved beslutning 2006/53/EF. Det er derfor nødvendigt i denne beslutning udtrykkeligt at fastsætte, at tilskud til Danmark ydes under forudsætning af, at bestemte bestemmelser i forordning (EF) nr. 349/2005 er overholdt.
            
         
               (5)
            
            
               I henhold til artikel 3a, stk. 3, i beslutning 90/424/EØF skal EF-tilskuddet udgøre 50 % af medlemsstaternes tilskudsberettigede udgifter.
            
         
               (6)
            
            
               Danmark har opfyldt samtlige tekniske og administrative forpligtelser som foreskrevet i artikel 3, stk. 3, og artikel 3a, stk. 2, i beslutning 90/424/EØF. Danmark gav den 8. juni 2006 Kommissionen oplysninger om udgifterne i forbindelse med udbruddet og er efterfølgende fortsat med at fremsende alle fornødne oplysninger om udgifter til godtgørelser og driftsudgifter.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   EF-tilskud
   1.   Der kan ydes EF-tilskud til Danmark til delvis dækning af landets udgifter til foranstaltninger som omhandlet i artikel 3a, stk. 2, i beslutning 90/424/EØF til bekæmpelse af aviær influenza i 2006.
   Tilskuddet udgør 50 % af de EF-tilskudsberettigede udgifter.
   2.   I forbindelse med denne beslutning finder artikel 2-5, artikel 7 og 8, artikel 9, stk. 2, 3 og 4, og artikel 10 i forordning (EF) nr. 349/2005 tilsvarende anvendelse.
   Artikel 2
   Adressat
   Denne beslutning er rettet til Kongeriget Danmark.
   
      Udfærdiget i Bruxelles, den 27. april 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EUT L 29 af 2.2.2006, s. 37.
   
      (3)  EUT L 55 af 1.3.2005, s. 12.